JohanHeinsen/ENO huggingface dataset:
Odense Adresse-Contoirs Efterretninger, 1839-10-25
Udgiveren af Bladet "Moden,, den legitimistiske Vicomte de Walsh beskriver saaledes en Samtale, han for nylig har havt i Bourges med Don Carlos og dennes Familie: "jeg førtes ind i en simpelt, men anstændigt møbleret Sal, Kongen og Dronningen viste sig strax. Kongen har en blaa Uniform og hvid Vest; han havde et stærkt Overskjæg, som gav hans i sig selv rolige og alvorlige Phystognomie et endnu mere betegnende Udtryk. Han syntes bedrøvet, men rolig, som Mænd, der have den Overbeviisning, at have handlet rigtigt lige til det sidste Sieblik. Kongen takkede mig for mit Besøg. Hr. de Laalande og De, Hr. Walsh, sagde han, ere de eneste Venner, jeg har seet siden jeg forlod St. Pee. Da jeg fortalte Kongen, at nogle royalistiske Damer havde broderet nogle Faner, som de havde villet sende til den carlistiske Armee, afbrød Dronningen mig med de Ord: lader os udsætte det til lykkeligere Tider. Lad Deres Damer strikke Strømper og sye Klæder til vore stakkels Spaniere, som næsten nogne ere komne til Frankerig, Dronningen af Spanien vil selv foregaae dem med et Exempel, jeg vil være den første Syerske for den landsforviste Hær. Da de havde Vaaben, kæmpede de for os nu da de ere fattige og uden Vaaben, vil jeg arbeide for dem."
Odense Adresse-Contoirs Efterretninger, 1839-10-25
Frankerig. Blanqui har i det første Forhør spillet den samme Rolle som tidligere Barbes og Bernard han har vel opgivet sit Navn og sin Stand, men naar han udfrittes om hans Deelagtighed i Maitumulten, iagttager han en haardnakket Taushed. Da Generalprokureuren kom til ham i Fængselet, laae han i Sengen og vægrede sig ved at iføre sig nogetsomhelst Klædningsstykke, for Man gjengav ham hans Halstørklæde,
Odense Adresse-Contoirs Efterretninger, 1839-10-25
Storbrittannien. Nederlandene. Sverrig. Udenlandske
Odense Adresse-Contoirs Efterretninger, 1839-10-25
Blandinger. Odense. som Man havde frataget ham af Frygt for at han skulde begaae et Selvmord.
Odense Adresse-Contoirs Efterretninger, 1839-10-25
Storbrittannien. Flere af Bladene ere misfornøiede med, at Admiral Flemming er bleven udnævnt til Gouvernør ved Greenvich-Hospitalet, i hvilken Anledning det mærkelige Tilfælde er indtruffen, at et dansk Blad har afgivet en som det synes paa Kjendsgierninger grundet Dom i dette udenlandske Anliggende, idet en Jndsender i Kjøbenhavnsposten paa det Varmeste har taget Admiralens Parti, efterat Berl. Tid, havde meddeelt en ufordeelagtig Artikkel om ham. Admiral Flemming, siges der, er en særdeles agtet Søofficeer, i høi Grad yndet af sine Colleger, af sine Constituenter i Stirlingshire, af sine Leiere paa sit Gods i Skotland, af sine Naboer og overhovedet, af Alle, som kjende ham. Hans Jver, Dygtighed og Kundskab i hans Kald er erkjendt af alle Retsindige og Sagkyndige, og selv af Times i denne Artikkel uantastet; har han ikke deeltaget i mange Søslag, saa geraader det ham til ingen Skam, da enhver Engelskmand veed (og ikke engang Times kan nægte dette, at han altid har været paa sin Post, altid der, hvor Pligten kaldte ham; og i virksom Tjeneste har han været den største Deel af sit Liv. De Navne, som Times opramser, af Officerer, som dette Blad anseerfor værdigere end Admiral Flemming, ere aabenbart hensatte blot for at sætte ukyndige Folk Blaar i Øinene; thi nogle af de værdige Mænd som nævnes, opholde sig fremmede Lande (f. Ex. Sir Sidney Smith i Paris) og attraae formodentlig ikke den Post, som er bleven AdmiraFlemming tildeelt, Andre ere yngre end han, og atter Andre have ved Siden af unægtelige Fortjenester (Sir Edward Codrington) lagt for Dagen andre Egenskaber, som gjorde dem mindre skikkede til at være Directeurer for Greenvich Hospital. Admiral Flemmings Retsindighed og Apartiskhed er umistænkt og umistænkelig.
Odense Adresse-Contoirs Efterretninger, 1839-10-25
Nederlandene. Man siger, at Kongens næstældste Søn, Prinds Friedrich, der er gift med en Prindsesse af Preussen, af Misfornøielse over sin Faders paatænkte Giftermaal med Grevinde d'Oultremont, vil begive sig til Preussen, hvor Kongen har tilbudet ham en Ansættelse i Armeen.
Odense Adresse-Contoirs Efterretninger, 1839-10-25
Sverrig. Da Man af flere i Justits=Revisions-Expeditionens Beretninger omhandlede Sager med Bekymring har erfaret, hvorledes den Ærbødighed og Agtelse, Forældre have Ret til at vente af deres Børn, ofte af disse tilsidesættes, har Hs. Majestæt Kongen ved et Circulaire til samtlige Consistorier af 31 August d. A. anbefalet dem at paalægge vedkommende Religionslærere ved Udøvelsen af deres Kald og naar Leilighed dertil gives, i Forbindelse med den hellige Skrifts Bud, at foreholde deres Tilhørere Nødvendigheden af Enighed og Samdrægtighed især imelWe lem saa nære Slægtsforbundne som Forældre og Børn, med behørig Paamindelse om, at Forsynets Velsignelse i aandelig og legemlig Henseende ikke kan tilfalde andre end dem, som adlyde Skaberens Bud og Samfundets Love.
Odense Adresse-Contoirs Efterretninger, 1839-10-25
Udenlandske Blandinger. Frankerig. J Paris forfærdiges nu Uhre med et ganske nyt Slagværk, som finder stort bifald. Om Man endog blot hører det sidste Slag, uden at have talt de foregaaende, veed Man dog, hvad Klokken er slaaet. Tingen ligger i, at hvert Slag har sin egen Tone. Den første Node i Musikken (c) antyder saaledes Kl. 1; C. Kl. 2, CDE Kl. 3 og saa fremdeles. Til at betegne de halve Timer bruges kun den sidste Tone af nærmest foregaaende Fuldslag. Unægtelig hører der et vist musikalsk Øre til at forstaae disse Klokkeslag; men der paastaaes ogsaa, at naar Man først har havt Uhret om sig et Par Dage, vænner selv et umusikalsk Øre sig let dertil. Ole Bull (eller som han i franske Blade kaldes, Ole=Bule) har i Paris indgaaet et Engagement med Hr. Duponchel om at give flere Concerter i Operaen. Tydskland - siger Journal des Debats - mindes endnu hans Talent fuldt af Ynde, Elegance og Kraft, og han vil ikke blive mindre godt optagen i Paris end i Wien. Tvende Lieutenanter af Generalstaben, Dhrr. Galinier og Ferret, ere afreiste fra Paris til Abyssinien, for at optage Korter over Gondar, Søen Tana og de Floder, der løbe ud i samme.
Odense Adresse-Contoirs Efterretninger, 1839-10-25
Norge. Den i Gaarsavisen omtalte, i en aaben Baad i Nordsøen antrufne Person blev af Capitain Grønvold indbragt til Drammen og sat i Arrest, hvorefter Politieforhør optoges over ham. Under dette oplystes, at Angieldende hedder Hans Jacobsen, er Søn af en afdøde Lods Jacob Hansen af Tønsberg, har faret som Matros fra sin Fødeby indtil for 2 Aar siden, da han, efter at være deserteret fra Skibet, med hvilket han foer, blev afsindig og i denne Tilstand bragtes tilbage til Tønsberg, hvor han først holdtes indespærret, men siden boede hos sin Moder. Han maa forsaavidt ansees for farlig, saasom han er meget stærk og ofte i sin Galskab gjør Spektakler, men han vides ikke at have været tiltalt for nogen Forbrydelse. Han blev i Onsdags transporteret fra Drammen til Tønsberg. Ægypten, Mehemeds Livlæge, den indfødte FranskeClot=Bey, har erholdt Stanislausordenen af Keiseren af Rusland, hvorover Vicekongen har yttret megen Glæde.
Odense Adresse-Contoirs Efterretninger, 1839-10-25
Fædrelandet.
Odense Adresse-Contoirs Efterretninger, 1839-10-25
Offentlige Foranstaltninger. Under 28
Odense Adresse-Contoirs Efterretninger, 1839-10-25
Septbr. d. A. er Skolelærer og Kirkesanger Rasmus Jensen, i Haurum Sogn under Viborg Amt, udnævnt til Dannebrogsmand.
Odense Adresse-Contoirs Efterretninger, 1839-10-25
Blandinger. Cigardrillerierne ere ifølge den Frisindede endnu ikke ophørte i Kjøbenhavn. Den 1ds forefaldt atter en Scene derhenhørende udenfor Palaiet i Storekongensgade. En velklædt Sømand, der stod i den Formening, at det ikke var noget kongeligt Palais, rog trøsteligen paa sin Cigar forbi samme, og da Skildvagten til retteviste ham, maa han formodentlig, irriteret ved at være bleven duttet, have givet knubbede Ord, da han til Giengield skal have erholdt et Par Kolbeslag. Han forlangte at blive arresteret, hvilket ogsaa skete.
Odense Adresse-Contoirs Efterretninger, 1839-10-25
J Natten til 2 f. M. blev der frastiaalet en Landmand i Scharbow ved Wittenberg 2 Heste, som senere ere blevne solgte i Hamborg af en Karl, der er bosat paa Godset Breitenburg ved Kellinghusen, og allerede tidligere i 2 Aar har siddet i Glückstadter Tugthuus for Tyverie. Ved at visitere bemeldte Persons Vaaning forefandt Man sammesteds 2 hele Vognlæs stiaalne Koster af alle Slags, og deriblandt ikke færre end 62 Stykker Lærred. J Thisted A. takker Kirsten Thøgersdatter fra Kielstrup i Thye Hr. Regimentschirurg Starck i Kbhavn, fordi han har lægt et aabent Saar, som hun i 4 Aar har havt paa Kinden og som hun havde faaet ved, i en Besvimelse at falde med den ene Side af Ansigtet mod en gloende Kakkelovn. Capitain Jens Jost af Flensborg er af den russiske Keiser bleven hædret med en Guldmedaille, at bære i St. Annaordenens Baand, fordi han med egen Livsfare havde reddet to russiske Bønder.
Odense Adresse-Contoirs Efterretninger, 1839-10-25
Jblandt de udmærkede Fremmede, skrives fra Berlin under 14de, der for nærværende Tid opholde sig her, mangler det i vore Diplomaters Saloner heller ikke paa Repræsentanter for Kunsten og den lærde Verden; vi nævne iblandt disse Prof. Dahl fra Dresden og Prof. Schouw fra Kjøbenhavn.
Odense Adresse-Contoirs Efterretninger, 1839-10-25
Siellandsposten fortæller, at den saa ofte omtalte, ulykkelige Kjøbmand Nathansen fra Randers nu er henbragt til Bistrupgaard.
Odense Adresse-Contoirs Efterretninger, 1839-10-25
Jfølge Berl. Tid, meldes, at der indtil den 22d. i Kjøbenhavn kun var indleveret 26,000 Pd. Uld til Uld markedet. Grundene til at der kun er indleveret saa Lidet søges deels i, at Lolland og Falster næsten Jntet have leveret, deels i, at Jslandsfarerne endnu ikke ere komne.
Odense Adresse-Contoirs Efterretninger, 1839-10-25
Jfølge samme Tidende har Capitain Delarue, som nu med Dampskibet "Paris, er kommen tilbage fra St. Petersborg, forsikkret, at Dem. Rachel ikke har været med som Passageer paa Dampskibets sidste Reise til Petersborg, men vel en anden Actrice i Følge med en Musiker, saa at Man dennegang har taget Lea for Rachel.
Odense Adresse-Contoirs Efterretninger, 1839-10-25
Atter klages i Kbhposten over, at en Skildvagt har drevet sin militaire Jver for vidt og mishandlet en Bondedreng, der kom kjørende gjennem Vesterport. Den Mishandlede steeg halv afmægtig ned af Vognen og havde blandt andre Slag erholdt en betydelig Læsion i Hovedet, hvoraf Blodet strømmede. De uddeelte Slag vare saastærke, at Bajonetten bøiedes derved.
Odense Adresse-Contoirs Efterretninger, 1839-10-25
Som Candidater til der ledige Syngelærerpost ved det Kongel. Theater nævner Portefenillen Dhrr. Rung, Bochsa og Belletti.
Odense Adresse-Contoirs Efterretninger, 1839-10-25
Odense. Red. er fra velvillig Haand gjort opmærksom paa, at Menigmand i Almindelighed troer, at Omvexlingen af de inddragne 10 Rbdsedler og Kobbermarktegn, skal skee inden 31 October: dette er imidlertid ikke Tilfældet, idet den Kongel. Bekjendtgjørelse af 20 April d. A. bestemmer, at Omvexlingen af bemeldte Sedler og Tegn først ophører med 30 November d. A., hvorimod samme overeensstemmende med Plakaten af 14 August d. A. fremdeles indtil den 29 Februar 1840 kunne modtages ved Skatters Betaling i de Kongel. Kasser.
Odense Adresse-Contoirs Efterretninger, 1839-10-25
De af Æolus bebudede mageløse Nordlys i den forestaaende Vinter (S. 722) er allerede paa en frappant Maade gaaet i Opfyldelse, idet her sidste Tirsdag Aften viste sig et Natursyn paa Himmelen, hvis Lige næsten Jngen mindes for at have seet. Jfølge velvillig Meddelelse af en Jagttager begyndte det Kl. 6 lige i Vest med en ubetydelig Rødhed, der syntes at ligne Skinnet af en langt bortfjernet Jldløs. Kl. 7 viste det sig som 3 skjønne, ildrøde Striber med mørke, tilsyneladende farvede Mellemrum, der, indtagende en Brede af omtrent 300, uagtet meget klart Maaneskin, som et skjønt Belte strakte sig fra den vestlige til nær den østlige Horizont. Buens høieste Naade Punkt skjønnedes at være omtrent 50 a 600 over Horizonten, dens Begyndelse og Ende Vestsydvest og Ostsydost; Striberne, som ikke vare skarpt begrændsede og paa den østlige Himmel havde enkelte Mellemrum, viste sig tydelig som convergerende Linier, der fra Vest og Øst forenede sig i Buens høieste Punkt. Kl. 8 var dets Lys noget mindre stærkt, undtagen i Vest, hvor det vedligeholdt sin Styrke, ligesom det og hele Tiden der var klarest; derimod havde dets Udstrækning tiltaget saaledes, at det aldeeles naaede den østlige Horizont, og i Breden strakte sig fra Maanens Høide, omtrent 459, indtil Nordstjernen, der sad midt i og skinnede igjennem den yderste nordlige Stribe. Kl. 9 vare Striberne forenede, med Undtagelse af nogle adskilte, røde Lyspartier, som dog laae indenfor de for beskrevne Grændser. Kl. 10 var det røde Lys aldeles forsvundet, dog viste sig endnu i nogen Tid Synet, med et hvidt mat Lys, men forøgedes atter Kl. 11 og vedblev, efter paalidelige Udsagn, med foreget Styrke hele Natten indtil henimod Morgenstunden.
Odense Adresse-Contoirs Efterretninger, 1839-10-25
Det bemærkes, at paa den nordlige Horizont aldeles intet Lys viste sig, saa det neppe var beslægtet med Nordlys, hvorvidt det muligen kan henføres til Zodiacallys, hvormed det forresten kun havde Stedet, men ikke Udstrækning og det hvide, svage Skin tilfælleds, overlades til Kyndigere at bedømme. Luften var næsten aldeles rolig, og paa den næsten skyfrie Himmel dreve nogle faa Skyer foren stærk Søndenvind. Barometret stod paa 28 1/2 Tomme. Sørgeligt er ethvert Brud paa en agtet og elskelig Familiekjæde, men dobbelt sørgeligt, naar det rammer en omhyggelig, kjærlig Ægtefælle og Moder, som udgjorde en af flere Aars Svaghed hjemsøgt Mands trofaste Støtte og Glæde i Livet. Dette var Tilfældet ved den ædle ufortrødne Huusmoders Madame Krügers uventede Bortgang, der dybt rystede den elskede Kreds, for hvem hun saa ganske levede, hvorfor sjelden noget Dødsfald vakte en mere almindelig Deeltagelse end dette. Som denne ogsaa yttrede sig ved den Hedengangnes Jordefærd igaar, lød Ønsket fra alle Hjerter: at hendes Aand blidelig maatte omsvæve de sørgende Efterladte og indgyde dem den Trøst, hvortil de saa høilig trænge!
Odense Adresse-Contoirs Efterretninger, 1839-10-25
Befordringer og Afgang. Under Landmilitair Etaten: Den 23 Septbr. er Capitain og Compagniechef ved Livgarden til Fods, W. Th. v. Bornemann, meddeelt, efter Ansøgning og formedelst Svagelighed, Afsked i Naade af Krigstjenesten som Major og med Pension. Den 27de, dimitteret Major fra Livgarden til Fods, G. F. v. Krogh, nuværende Postmester i Jtzeboe, bevilget en ny Afsked i Naade af Krigstjenesten som Oberstlieutenant. Den 7 Octbr. er ved Livgarden til Fods skeet følgende Avancement: Premierlieutenant i la suite J. C. F. v. Skeel forbeholdt Capitains Anciennetet; Premierlieutenant C. A. L. F. v. Gusmann udnævnt til Capitain og Compagniechef; Secondlieuten. A. v. Thortsen forfremmet til Premierlieutenant, og Secondlieuten. W. G. O. v. Bauditz oprykket i Nummer paa den høiere Secondlieutenants Gage. Den 12te, Premierlieuten. a la suite ved det sjællandske Landseneerregiment, A. G. D. Greve af Moltke, udtraadt efter Ansøgning af Regimentet og ansat som Premierlieutenant à la suite i Cavalleriet.
Odense Adresse-Contoirs Efterretninger, 1839-10-25
Jnd- og udklarerede Skibe ved Odense Toldkammer. Jndgaaede: den 21 October, H. Eggers af Bargen, fra Varmouth, Kuffen die gute Hofnung med Ballast; den 25de, T. Ellingsen af Østerrisøer, fra Tvedestrand, Sluppen St. Michael med Trælast.
Odense Adresse-Contoirs Efterretninger, 1839-10-25
Udgaaede: den 23 Octbr., H. Holbech af Odense, til Christiania, Jagten Thrine med Kornvarer og Smør; den 21de, K. R. Fischer af Odense, til Aalborg, Jagten den unge Hans med Sæbe og Hvede; J. C. Anderskov af Odense, til Wedbek, Jagten St. Poul med Stykgods; A. Steffensen af Odense, til Kjøbenhavn, Jagten Haabet med Stykgods. icke
Odense Adresse-Contoirs Efterretninger, 1839-10-25
Reisende over Storebelt, fra 21 til 21 Octbr. Fra Fyen til Sielland, Kjøbmand Muus med Kone og 2 Børn; Mad. Hesselberg med Datter; Forpagter Withrock, Kammerraad Hoffmann Bang med Frue, Propriet. Hoffmann Bang; Grev Holck Winterfeldt; Kammerherre Holsten=Lehn; Grev Moltke med Datter, Jfr. og Tjener, Kammerfrøken Levetzau, Frue Reedz med Jfr. og Tjener; Handelsfuldm. Koppel; Jsenkræmmer Heegaard; Kunstmaler Graach; Frue v. Schmidt, Kjøbmd. Baagøe; Handelsfuldm. Rese; Dr. phil. Clement; Handelsreisende Trier: Handelsagent Valentin, Lieutenant v. Buhl, Mad. Ellessen; Overstlieuten. v. Meyer, med 2 Døttre og Tjener; Frøknerne H. C. og C. Ramshart; Bødkerm. Ziengraff, Mad. Lange, Propriet. v. Bülow. Fra Sielland til Fyen, Krydsbet. Brock og Eskildsen; Overlærer Bendsen; Skipper Troensegaard; Jfr. Plesner; Pastor Dreyer med Kone og Søn, Krigscancelliesecret. Christensen; Jfr. Christensen; Kammerjunker Fønss med Frue, Datter, Jfr. og Tjener, Kontoirist Petersen; Jsenkræmmersv. Feilberg; Garver Sørensen.
Odense Adresse-Contoirs Efterretninger, 1839-10-25
Dødsfald. Stud, theol. J. D. F. Warnike, 22 Aar; C. A. v. Castenschjold, f. Treeld, 65 Aar; C. V. Hansen, f. Fribert, 35 Aar. J. C. A. Bagger, f. Sørensen, 33 Aar. Alle i Kbhavn. - F. S. C. Jbsen, f. Taur, i Slangerup, Skole, 36 Aar; Lærer ved Borgerskolen i Nykjøbing paa Morsøe, S. L. Sabroe, 51 Aar; S. Kragh, f. Møller, i Randers, 25 Aar; M. Due, f. Arfmann, i Aalborg, 49 Aar; Skolelærer Christensens Kone, J. K. f. Naschou, i Skou sted ved Thisted, 33 Aar; J. Bechmann, f. Bønnelycke, i Fuur Præstegaard, 35 Aar, Kjøbmand C. Lundsgaard, i Nibe, 63 Aar.
Odense Adresse-Contoirs Efterretninger, 1839-10-25
Prædikanterne paa 22de Søndag efter Trinitatis. J St. Knuds Kirke: til Høimesse Hr. Stiftsprovst Ortwed; til Aftensang Hr. Pastor Wiberg. - J Frue Kirke: Hr. Pastor Steenbuch. - J St. Hans Kirke: Hr. Pastor Tetens. - J Hospitalet: Hr. Pastor Wiberg, Kl. 8 1/2.
Odense Adresse-Contoirs Efterretninger, 1839-10-25
AVERTISSEMENTS. Nye Musikalier, som faaes paa S. Hempels Boglade; Udvalgte Dandse af yndede Componister, udsatte for een Violin. 1. 2. 3. Hefte a 2 Mk. 8 s. Hefte. - Valts af Fantasiens See for Pianoforte, af Løvenskjold, 28 s. - Hamborger skotske Valser for Pianoforte, af J. H. Lork, 20 sk.
Odense Adresse-Contoirs Efterretninger, 1839-10-25
Skudsmaalsbøger for Tjenestetyende, saavel i Partier som Stykviis, faaes i Odense hos J. Milo.
Odense Adresse-Contoirs Efterretninger, 1839-10-25
Fyens Stifts patriotiske Selskab, holder Møde Mandagen den 4 Novbr. førstkommende paa sædvanligt Sted om Formiddagen Kl. 11.
Odense Adresse-Contoirs Efterretninger, 1839-10-25
De endnu resterende Bidrag maatte behagelig erlægges inden ommeldte Forsamling. Odense den 25 Octbr. 1839.
Odense Adresse-Contoirs Efterretninger, 1839-10-25
At jeg, efter at have forfærdiget Mesterstykke, har nedsat mig her i Byen som Uhrmager, tillader jeg mig herved at tilkjendegive et æret Publicum, til hvem jeg anbefaler mig med Alt til Uhrmageriet henhørende. At vinde Enhvers Tilfredshed, som maatte betroe mig sit Arbeide, skal stedse være Formaalet for mine Bestræbelser. Middelfart den 12 Octbr. 1839. L. Munch.
Odense Adresse-Contoirs Efterretninger, 1839-10-25
En confirmeret Dreng, helst fra en af de mindre Kjøbstæder, kan strax blive antaget ved en Manufacturhandel i Odense. En Billet, mærket Manufacturhandel, hvori den Søgende opgiver sin Adresse, aflægges paa Adressekontoiret.
Odense Adresse-Contoirs Efterretninger, 1839-10-25
En Dreng kan strax blive antaget i Handelslærre i Odense Kaarup & Callesen. Bode 1 a 2 duelige Trædreiersvende kan strax faae Arbeide og vente at blive Vinteren over hos Milling ved Munkemølle Odense.
Odense Adresse-Contoirs Efterretninger, 1839-10-25
Fra Slagtermester Schulz i Odense er iforgaars Aftes bortløbet 3 Lam. Hvo, som skulde antræffe samme, bedes derom at give mig Underretning. Skipper H. J. Topp. afgaaer til Kjøbenhavn om 8 a 10 Dage, og anbefaler sig for Fragtgods og Passagerer. Man behager at henvende sig til Kjøbmand J. Nielsen.
Odense Adresse-Contoirs Efterretninger, 1839-10-25
Extra god Gochester, Hollandsk og Sveitzer Ost, lybsk Pølse, samt nye tørre Kirsebær bekommes hos J. C. Andrup.
Odense Adresse-Contoirs Efterretninger, 1839-10-25
Med nylig hjemkommet udmærket svært Saalelæder anbefaler sig Garver N. Nielsen.
Odense Adresse-Contoirs Efterretninger, 1839-10-25
Bedste lys Schellak a 5 Rbmk. pr. Pd. faaes hos J. C. Andrup. Nørregade i Odense.
Odense Adresse-Contoirs Efterretninger, 1839-10-25
En smuk Sal i Vestergade er strax at faae til NB. Leie, med eller uden Meubler. Sammesteds kan strax 1 eller 2 Drenge tages i Lære. P. C. Hansen, Kleinsmedmester.
Odense Adresse-Contoirs Efterretninger, 1839-10-25
Gaard=Salg. Paa Grund af tiltagende Alder og tildeels Blindhed af den sorte Stær, er Eieren af to sammenføiede Gaarde, beliggende i Haderslev Amt, tilsinds at afhænde samme underhaanden. Dertil hører omtrent 400 Tønder Land, skikkede til alle Kornsorter. 94 Stykker Hornqvæg og 4 Par Heste kunne fodres og græsses paa Eiendommen. Den aarlige Udsæd er 130 Tdr. Korn; af Enghøe haves 250 til 300 Læs; Mergel haves Bygningerne ere nye, opførte af Brandmuur og indrettede til Beboelse for enhver honnet Familie. Teglbrænderie og Brændeviinsbrænderie kan anlægges med stor Fordeel og med meget ubetydelige Omkostninger, da der haves Overflødighed af god Tørveskiær. De aarlige Afgivter beløbe sig til 200 Rbd. Sølv. Kjøbesummen er 25,600 Rbd. Sølv, foruden Bankhæftelsen af 600 Rbd. Sølv, som efter nærmere Overeenskomst kan erlægges til visse Betalingstider. Gaarden kan strax tiltrædes med Besætning og Grøde, samt noget Huusgeraad. Eiendommen er ved sin Beliggenhed imellem 5 Kjøbstæder fortrinlig skikket for Handlen med Qvæg. Nærmere Anviisning erholdes, naar samme forlanges i portofrie Breve, her fra Adressekontoiret.
Odense Adresse-Contoirs Efterretninger, 1839-10-25
Til Salg. En Gaard i Ringe Bye, som staaer for Hartkorn 2 Tdr., med Tilliggende af 23 Tdr. Land, foruden fornøden Tørveskjær og Gjerdselskov, en underhaanden at faae tilkjøbs, naar man henvender sig til undertegnede Eier. Hans Steffensen.
Odense Adresse-Contoirs Efterretninger, 1839-10-25
Et velbygget Huus i Skydebjerg Sogn ved Aarup, der har et Jordtilliggende af circa 9 Tønder Land, med fornøden Engbund og Tørveskiær, som staaer for Hartkorn Ager og Eng 4 Skpr. 1 Fdkr. 1 7/5 Alb., er underhaanden at faae tilkjøbs, naar Vedkommende derom snarest mulig henvende sig til Eieren Markus Johansen.
Odense Adresse-Contoirs Efterretninger, 1839-10-25
Auction i Kaiberg Skov. under Baroniet Holckenhavn over endeel paa Roden staaende store og gode Bøge, tjenlige til Bødker-, Træskoe- og Hjulmagerarbeide, samt Favneklov, afholdes Torsdagen den 7 Novbr. d. A., hvortil Kjøberne behageligen ville møde Formiddag Kl. 9 hos Skovfoged Mogens Larsen. Holckenhavn den 20 Octbr. 1839. Jørgensen. Ve Skov=Auction afholdes Torsdagen den 7 November i Brendholt Skov, Orte Sogn, over nogle paa Roden staaende Bøgetræer, som ere tjenlige til saavel Gavntræe som Brænde. Liebhavere ville møde ved Brendholtgaarden Kl. 10. Søndergaarde den 25 Octbr. 1839. Selmer.
Odense Adresse-Contoirs Efterretninger, 1839-10-25
Jfølge passeret Execution og Udlæg for resterende Kongelige og Commune=Skatter, bliver afholdt Auction: Fredagen den 8 Novbr. d. A. 22 Novbr. – hver Dags Formiddag Kl. 10,6 Decbr.
Odense Adresse-Contoirs Efterretninger, 1839-10-25
over det Guldsmedmester Harksen tilhørende Huus No. 30 paa denne Kjøbstads Overgade, der bestaaer af 4 Fag 2 Etages grundmuret Stuehuus til Gaden og 4 Fag 2 Etages Bindingsværks Sidehuus med dertil hørende Gaardsplads. De 2 første Auctioner afholdes paa Stadens Raadstue og 3die Auction i Huset selv, efter Conditioner, som ved Auctionerne vil vorde fremlagte. Dette bekjendtgjøres herved, overeensstemmende med Pl. 22 April 1817. Odense Auctionskontoir den 19 Octbr. 1839. Reimuth.
Odense Adresse-Contoirs Efterretninger, 1839-10-25
Creditorerne i Fæstegaardmand Mads Hansens og Kone Karen Pedersdatters Boe af Blangstrup, under Brahesborg, Gods, indkaldes herved med 12 Ugers Varsel, til for undertegnede constituerede Skifteforvalter at anmelde og beviisliggjøre deres Krav. Schaldemose. Brahesborg den 22 October 1839.